Държавен вестник, бр. 102, 2022 г., стр. 124

СТР.  124 
Д Ъ Р Ж А В Е Н  В Е С Т Н И К  
БРОЙ 102
Г л а в а  ш е с т а
ПРОЦЕДУРИ ЗА ИЗБЯГВАНЕ НА ДВОЙНО 
ФИНАНСИРАНЕ И ЗА ПОСЛЕДВАЩ МО-
НИТОРИНГ НА РЕЗУЛТАТИТЕ ОТ ПРЕДОС-
ТАВЯНЕТО НА ВПС ЗА ХОРАТА С ТРАЙНИ 
УВРЕЖДАНИЯ
Чл. 26. (1) Комисията за оценка е длъжна да 
следи за спазването на изискването за избягване 
на двойно финансиране въз основа на деклари-
раните данни в заявлението по чл. 13, ал. 1, т. 1.
(2) Преди издаването на експертната препо-
ръка с одобрение по реда на чл. 16 Комисията 
за оценка извършва проверка за двойно финан-
сиране.
(3) Едни и същи разходи за обезпечаване на 
дейностите по предоставяне на ВПС не могат 
да се финансират едновременно от държавния 
бюджет и от бюджета на Общността или друга 
донорска програма.
(4) Ползвател на ВПС не може да получава 
друга подкрепа за задоволяване на същите по-
требности, финансирана по друг проект, програ-
ма или каквато и да е друга финансова схема, 
произлизаща от държавния бюджет, бюджета на 
Общността или друга донорска програма.
(5) Първоначалните проверки започват след 
подаване на заявлението по чл. 13, ал. 1, т. 1 
и приключват преди издаване на експертната 
препоръка.
(6) При осъществяване на проверката за двойно 
финансиране комисията може да изисква данни, 
обработвани и администрирани от други публич-
ни органи или структури, съгласно изискванията 
за защита на личните данни и в съответствие с 
изискванията за комплексно административно 
обслужване при необходимост.
Чл. 27. (1) Екипът за управление на проект 
„Предоставяне на помощни средства за лица с 
трайни увреждания“, създаден със заповед на 
министъра на труда и социалната политика, 
съвместно с партньорите по проекта, разработва 
процедура на дейности за последващ мониторинг 
и проследяване на постигнатите резултати от 
осигуряването на ВПС по този проект съобразно 
заложените цели. 
(2) За извършване на дейностите по ал. 1 се 
използва Интегрираната информационна система 
на Агенцията за социално подпомагане и може 
да се изискват данни, обработвани и администри-
рани от други публични органи или структури. 
Чл. 28. За всички неуредени положения от 
настоящата методика се прилагат разпоредбите 
на действащото българско законодателство, на 
приетите и одобрени документи, свързани с 
изпълнението на Националния план за възста-
новяване и устойчивост.
ДОПЪЛНИТЕЛНА РАЗПОРЕДБА
§ 1. По смисъла на тази методика:
1. „Хора с трайни увреждания“ са лица с 
трайна физическа, психическа, интелектуална 
и сетивна недостатъчност, която при взаимо-
действие с обкръжаващата ги среда би могла да 
възпрепятства тяхното пълноценно и ефективно 
участие в обществения живот, и на които меди-
цинската експертиза е установила вид и степен 
на увреждане или степен на трайно намалена 
работоспособност 50 и над 50 на сто (по смисъ-
ла на § 1, т. 2 от допълнителната разпоредба на 
Закона за хората с увреждания). 
2. „Затруднение“ е усещане за дискомфорт, 
болка или забавяне, необходимост от допълни-
телно усилие или промяна в обичайния начин 
за извършване на дейност.
3. „Високотехнологични помощни средства“ 
са всички устройства, приспособления, изделия 
и софтуер, произведени посредством високи тех-
нологии и стандарти за качество, предназначени 
да повишат загубена или увредена функция/
ограничена функционалност на човека и да съз-
дават повече възможности за самообслужване, 
извършване на трудова, обучителна/образова-
телна и друга дейност.
4. „Двойно финансиране“ са едни и същи 
разходи за идентични или сходни дейности да се 
финансират едновременно от държавния бюджет 
и от бюджета на Общността или друга донорска 
програма.
5. „Трудоспособна възраст“ е времето от 16-го-
дишна възраст до навършване на възрастта по 
чл. 68, ал. 1 от Кодекса за социално осигуряване.
6. „Икономически неактивни лица“ са лица на 
възраст от 16 до 65 навършени години, които не 
са осигурени по чл. 4 и 4а и не са осигурители 
по чл. 5 от Кодекса за социално осигуряване, не 
са регистрирани в системата на Агенцията по 
заетостта като търсещи работа лица и не са във 
формално образование или обучение (по смисъла 
на § 1, т. 3а от допълнителните разпоредби на 
Закона за насърчаване на заетостта).
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 2. В срок до 6 месеца от влизането в сила 
на методиката екипът за управление на проект 
„Предоставяне на помощни средства за лица с 
трайни увреждания“, създаден със заповед на 
министъра на труда и социалната политика, 
съвместно с партньорите по проекта, разработват 
и приемат процедурата по чл. 27, ал. 1.
§ 3. Методиката се приема на основание чл. 11, 
ал. 1 от Постановление № 157 на Министерския 
съвет от 7 юли 2022 г. за определяне на органите 
и структурите, отговорни за изпълнението на 
Плана за възстановяване и устойчивост на Репу-
блика България, и на техните основни функции.
§ 4. Указания за неуредените с методиката 
въпроси се дават от министъра на труда и со-
циалната политика.
§ 5. Методиката влиза в сила от деня на об-
народването є в „Държавен вестник“.
Приложения
1. Заявление и въпросник за самооцен-
ка – приложение № 1;
2. Карта за оценка – приложение № 2;
3. Помощни инструменти и въпроси за оцен-
ка – приложение № 3;
4. Експертна препоръка – приложение № 4;
5. Списък на високотехнологични помощни 
средства – приложение № 5.